CELEX: C2005/193/54
Language: lv
Date: 2005-08-06 00:00:00
Title: lieta T-200/05: Prasība pret Eiropas Kopienu Komisiju, ko Michael Cwik iesniedza 2005. gada 12. maijā

6.8.2005   
            
            
               LV
            
            
               Eiropas Savienības Oficiālais Vēstnesis
            
            
               C 193/32
            
         Prasība pret Eiropas Kopienu Komisiju, ko Michael Cwik iesniedza 2005. gada 12. maijā
   (lieta T-200/05)
   (2005/C 193/54)
   tiesvedības valoda — franču
   Eiropas Kopienu Pirmās instances tiesā 2005. gada 12. maijā izskatīšanai ir iesniegta prasība pret Eiropas Kopienu Komisiju, ko cēla Mihaels Kviks [Michael Cwik], ar dzīvesvietu Tervūrenā [Tervuren] (Beļģija), kuru pārstāv Nikolass Lojests [Nicolas Lhoëst], avocat, kas norādīja adresi Luksemburgā.
   Prasītāja prasījumi Pirmās instances tiesai ir šādi:
   
               1)
            
            
               atcelt ĢD ECFIN ģenerāldirektora 2004. gada 25. jūnija lēmumu, ar kuru tas bez grozījumiem apstiprina prasītāja karjeras attīstības ziņojumu (KAZ) par laikposmu no 2003. gada 1. janvāra līdz 2003. gada 31. decembrim;
            
         
               2)
            
            
               atcelt, ciktāl tas ir vajadzīgs, Komisijas 2005. gada 24. janvāra lēmumu, ar kuru tiek noraidīta prasītāja sūdzība (R/970/04);
            
         
               3)
            
            
               piespriest atbildētājai samaksāt simbolisku zaudējumu atlīdzību EUR 1 apmērā;
            
         
               4)
            
            
               piespriest atbildētājai atlīdzināt visus tiesāšanās izdevumus.
            
         Pamati un galvenie argumenti
   Pamati un galvenie argumenti, uz kuriem prasītājs atsaucas par ierēdņu jauno novērtējuma sistēmu, ir līdzīgi tiem, kas izvirzīti lietā T-96/04. Turklāt prasītājs apgalvo, ka jaunā sistēma noved pie pilnvaru nepareizas izmantošanas, ciktāl piešķirtais nopelnu punktu skaits ir atkarīgs no paredzētajām paaugstināšanām. Visbeidzot prasītājs apgalvo, ka strīdīgais ziņojums ir zaudējis spēku dēļ acīmredzamām kļūdām vērtējumā.